Motief vir Bela-Bela-plaasmoord onbekend | Maroela Media
Die polisie in Limpopo het gesê dit is nog nie duidelik wat die motief vir die moord op 'n 36-jarige man was wie se liggaam Dinsdagoggend buite sy kombuisdeur op 'n kleinhoewe buite Bela-Bela aangetref is nie.
Lt.kol. Moatshe Ngoepe, woordvoerder van die polisie, het die oorledene as Ryno Janse van Rensburg geïdentifiseer. Hy het gesê Janse van Rensburg is gisteraand omstreeks 19:30 vir die laaste keer lewend gesien voordat hy na sy huis op die kleinhoewe in die Roodekuil-gebied gegaan het.
"Vanoggend omstreeks 07:50 het een van die oorledene se medewerkers op sy liggaam afgekom," het Ngoepe gesê. Hy wou nie bespiegel oor die oorsaak van Janse van Rensburg se dood nie, maar Maroela Media verneem Janse van Rensburg het veelvuldige kopwonde gehad.
Volgens Ngoepe is die motief vir die moord nog nie bekend nie en niemand is nog in hegtenis geneem nie. Mense met meer inligting word versoek om kapt. Richard Boshomane by 084 322 1341 of die naaste polisiestasie te bel.
Die moord op Janse van Rensburg is een van verskeie aanvalle op plase en kleinhoewes in Limpopo in die afgelope paar weke. Pieter Hendrik Pieterse (57) is verlede week in die vroeë oggendure op 'n plaas in die Lephalale-distrik (Ellisras) oorval en met 'n swaar voorwerp aangerand. Hy is op pad na die hospitaal dood.
'n Bejaarde egpaar is Sondag in die vroeë oggendure op 'n kleinhoewe in die Constantia-omgewing, naby Letsitele oos van Tzaneen, erg aangerand en beroof. 'n 62-jarige man is op 3 Februarie in die vroeë oggendure in die Leeupoort-vakansiedorp in die Rooiberg-distrik buite Bela-Bela aangeval en doodgeskiet terwyl sy vreesbevange vrou in die badkamer weggekruip het.
Op 19 Januarie is Richard en Anika Wiggel, albei in hul 70's, op 'n plaas in die Haenertsburg-gebied in Limpopo aangeval, vasgebind en aangerand. Net 'n dag later is nog 'n bejaarde egpaar, wat verkies om anoniem te bly, in dieselfde gebied op 'n kleinhoewe in die omgewing oorval, vasgebind en aangerand.
Die motief is : VOLKSMOORD.
Plaasmoorde, soos ander moorde op blankes, is polities gedrewe en het NIKS met roof te doen nie. Die vieslike duiwelse manier waarop hierdie moorde gepleeg word wys dit is rassisme en boos-gedrewe!
Alweer een en die polisie weet nie wat die motief is nie, elke regdenkende blanke persoon behoort te weet die motief is n aanslag op die blanke en dit begin op die platteland . n Leier het dit pertinent by verskeie geleenthede beklemtoon. Daar is nie eers 'n reaksie by die mense regte kommissie op die klagtes wat gele is nie.
Is hierdie dalk die "radical economic change" wat homself hier afspeel?
Die moorde is erger as die dreigende herfs kommando wurm plaag wat ook in die noorde begin het en eers ontken is.